google/wiki40b huggingface dataset:
ऊमेओ टाऊन हाल

पहला टाऊन हाल

1600के दशक में ऊमेओ में सिर्फ कुझ इमारतें थी; स्कूल, गिरजा और टाऊन हाल। यह एक मंजिली इमारत थी।

दूसरा टाऊन हाल

महान उत्तरी जंग के दौरान रूसिओं ने कई बार शहिर को जला दिया था। शांति स्थापित होने के बाद 1721 में टाऊन हाल चौंक के उत्तरी हिस्से में नया टाऊन हाल बनाया गया। इसकी दो मंजिलें थी और एक घड़ी वाला छोटा टावर भी था।

तीसरा टाऊन हाल

1814 में नया और बड़ा दो मंजिली टाऊन हाल बनाया गया। इसका भवन निर्माण शास्त्री सैमुल एनानडेर था। 1776 के रेगुलेशन के मुताबिक सारी इमारतें पथर की होनी चाहिए थी पर ऊमेओ को यह इमारत लकड़ी की बनाने की इजाजत दे दी गई।
मेडिकल ट्रांसक्रिप्शन

मेडिकल ट्रांसक्रिप्शन (MT) स्वास्थ्य व्यवसाय का सहायक अंग है। इसके अन्तर्गत चिकित्सकों द्वारा रोगी को दिये गये मौखिक निर्देशों को रेकॉर्ड करके बाद में उन्हें पाठ (टेक्स्ट) के रूप में बदलना होता है।
के.वी. कामथ

प्रारंभिक जीवन

कामथ का जन्म 2 दिसम्बर 1947 को मंगलौर, कर्नाटक में हुआ जहां उन्होंने अपने प्रारंभिक जीवन का अधिकांश हिस्सा व्यतीत किया। सेंट एलॉसियस स्कूल से हायर सेकेंडरी और प्री-यूनिवर्सिटी की शिक्षा प्राप्त करने के बाद उन्होंने मैकेनिकल इंजीनियरिंग में स्नातक उपाधि प्राप्त करने के लिए सूरथकल में स्थित कर्नाटक रीजनल इंजीनियरिंग कॉलेज (जिसे अब नेशनल इंस्टीट्यूट ऑफ टेक्नोलॉजी, कर्नाटक कहा जाता है) में दाखिला लिया। 1969 में केआरईसी से स्नातक उपाधि प्राप्त करने के बाद उन्होंने व्यावसाय प्रबंध में परास्नातक डिग्री प्राप्त रने के लिए इंडियन इंस्टीट्यूट ऑफ मैनेजमेन्ट, अहमदाबाद (आईआईएम-ए) में दाखिला लिया।

कैरियर

1971 में आईआईएम (IIM) से परास्नातक पूर्ण करने के बाद, कामथ ने आईसीआईसीआई (इंडस्ट्रियल क्रेडिट एंड इन्वेस्टमेंट कॉरपोरेशन ऑफ इंडिया) के प्रोजेक्ट फाइनेंस विभाग से अपने करियर की शुरुआत की और अनुभव प्राप्ति के लिए विभिन्न विभागों में कार्य किया जिनमे, लीजिंग जैसे नए कारोबार की स्थापना, वेंचर कैपिटल, क्रेडिट रेटिंग के साथ-साथ सामान्य प्रबंधन पदों पर कार्य शामिल थे। अपनी सामान्य प्रबंधन जिम्मेदारियों के तहत उन्होंने आईसीआईसीआई (ICICI) के कंप्यूटरीकरण कार्यक्रम की शुरुआत की और उसे लागू किया। प्रारंभिक वर्षों से ही प्रौद्योगिकी के क्षेत्र में पर्याप्त निवेश के परिणामस्वरूप ऐसी प्रणालियां विकसित की गयीं जो आज आईसीआईसीआई को प्रतिस्पर्धी रूप से काफी सक्षम बनाती हैं। कामथ को आम तौर पर आईसीआईसीआई के कारोबार का विस्तार कर इसे कंपनियों और खुदरा ग्राहकों की वित्तीय जरूरतों को पूरा करने वाले एक प्रौद्योगिकी-सक्षम संगठन के रूप में स्वयं को स्थापित करने का श्रेय दिया जाता है।
1988 में कामथ, मनीला स्थित एशियन डेवेलपमेंट बैंक के निजी क्षेत्र विभाग में शामिल हुए. एडीबी में उनका कार्य अनुभव प्रमुख रूप से चीन, भारत, इंडोनेशिया, फिलीपींस, बांग्लादेश और वियतनाम की विभिन्न परियोजनाओं में रहा था। वे कई कंपनियों के बोर्डों में एशियन डेवेलपमेंट बैंक के प्रतिनिधि के रूप में शामिल थे।
मई 1996 में कामथ आईसीआईसीआई के प्रबंध निदेशक और मुख्य कार्यकारी अधिकारी के रूप में वापस लौटे. कामथ ने खुदरा ग्राहकों के लिए समूह की सेवाओं के प्रसार में महत्वपूर्ण भूमिका निभाई. उन्होंने 1996-98 के दौरान कई गैर-बैंकिंग वित्त कंपनियों के अधिग्रहण की श्रृंखलाबद्ध प्रक्रिया की शुरुआत की और आईसीआईसीआई (ICICI) बैंक के गठन का मार्ग प्रशस्त किया।

निजी जीवन

कामथ वर्तमान में मुंबई में रहते हैं। उनकी पत्नी का नाम राजलक्ष्मी है और उनका एक पुत्र अजय कामथ तथा एक पुत्री अज्ञा कामथ पाइ हैं। उनके दो पोते हैं, नंदन कामथ पाई और लक्षण कामथ पाई जो संयुक्त राज्य अमेरिका में रहते हैं।

बोर्ड सदस्यता

कामथ कई शैक्षिक संस्थाओं के प्रबंध-परिषद् के सदस्य हैं, जिनमे शामिल हैं - भारतीय प्रबंधन संस्थान अहमदाबाद, इंडियन स्कूल ऑफ बिज़नस, नेशनल इंस्टीट्यूट ऑफ बैंक मैनेजमेंट, पंडित दीनदयाल पेट्रोलियम विश्वविद्यालय, गांधीनगर तथा मनिपाल यूनिवर्सिटी ऑफ हायर एजुकेशन. कामथ भारतीय उद्योग परिसंघ (सीआईआई (CII)) की राष्ट्रीय परिषद के सदस्य भी हैं। के.वी. कामथ को 2 मई 2009 को इन्फोसिस लिमिटेड के निदेशक बोर्ड के सदस्य के रूप में चुना गया था; मीडिया द्वारा ऐसा अनुमान लगाया जा रहा है कि श्री कामथ 2011 में श्री मूर्ति की सेवानिवृत्ति के बाद इन्फोसिस के गैर-कार्यकारी अध्यक्ष बन सकते हैं।
रामसिंह कूका

बाबा रामसिंह कूका (3 फरवरी, 1816 - 29 नवम्बर, 1885) भारत की आजादी के सर्वप्रथम प्रणेता (कूका विद्रोह), असहयोग आन्दोलन के मुखिया, सिखों के नामधारी पंथ के संस्थापक, तथा महान समाज-सुधारक थे।
वे प्रथम नेता थे जिन्होने कूका विद्रोह के द्वारा असहयोग और ब्रितानी वस्तुओं तथा सेवाओं के बहिष्कार को अंग्रेजों के विरुद्ध एक राजनैतिक हथियार के रूप में प्रयोग किया। सन्त गुरु राम सिंह ने 12 अप्रैल 1857 को श्री भैणी साहिब जिला लुधियाना (पंजाब) सफेद रंग का स्वतन्त्रता का ध्वज फहराकर अंग्रेजों के विरुद्ध विद्रोह का शंखनाद कर दिया था। उस समय भारतवासी गुलामी के साथ-साथ सामाजिक कुरीतियों के शिकार थे। इन परिस्थितियों में गुरु जी ने लोगों में स्वाभिमान से जीने की चेतना जागृत की। साथ ही भक्ति व वीर रस पैदा करने, देश प्रेम, आपसी भाईचारा, सहनशीलता व मिल बाँट कर रहने के लिए प्रेरित किया।

जीवनी

बाबा रामसिंह कूका का जन्म 1816 ई॰ में वसंत पंचमी पर लुधियाना के भैणी ग्राम में हुआ था। कुछ समय वे महाराजा रणजीत सिंह की सेना में रहे, फिर घर आकर खेतीबाड़ी में लग गये, पर आध्यात्मिक प्रवृत्ति होने के कारण इनके प्रवचन सुनने लोग आने लगे। धीरे-धीरे इनके शिष्यों का एक अलग ही पंथ बन गया, जो कूका पंथ (नामधारी) कहलाया।
गुरू रामसिंह गोरक्षा, स्वदेशी, नारी उद्धार, अंतर्जातीय विवाह, सामूहिक विवाह आदि पर बहुत जोर देते थे। उन्होंने भी सर्वप्रथम अंग्रेजी शासन का बहिष्कार कर अपनी स्वतंत्र डाक और प्रशासन व्यवस्था चलायी थी। प्रतिवर्ष मकर संक्रांति पर भैणी गाँव में मेला लगता था। १८७२ में मेले में आते समय उनके एक शिष्य को मुसलमानों ने घेर लिया। उन्होंने उसे पीटा और गोवध कर उसके मुँह में गोमांस ठूंस दिया। यह सुनकर गुरू रामसिंह के शिष्य भड़क गये। उन्होंने उस गाँव पर हमला बोल दिया, पर दूसरी ओर से अंग्रेज सेना आ गयी। अत: युध्द का पासा पलट गया।
इस संघर्ष में अनेक कूका वीर शहीद हुए और 68 पकड़ लिये गये। इनमें से 50 को सत्रह जनवरी 1872 को मलेरकोटला में तोप के सामने खड़ा कर उड़ा दिया गया। शेष 18 को अगले दिन फाँसी दी गयी। दो दिन बाद गुरू रामसिंह को भी पकड़कर बर्मा की मांडले जेल में भेज दिया गया।

महान समाज-सुधारक

सतगुरु राम सिंह एक महान सुधारक व रहनुमा थे, जिन्होंने समाज में पुरुषों व स्त्रियों की संपूर्ण तौर पर एकता का प्रचार किया व अपने प्रचार में सफल भी रहे, क्योंकि 19वीं सदी में लड़कियों के जन्म लेते ही उन्हें मार देना, बेच देना व विद्या से वंचित रखने जैसी सामाजिक कुरीतियाँ प्रचलित थी। तब सतगुरु राम सिंह ने ही इन कुरीतियों को दूर करने के लिए लड़के-लड़कियों दोनों को समान रूप से पढ़ाने के निर्देश जारी किए।
सिख पुरुषों की तरह स्त्रियों को भी अमृत छका कर सिखी प्रदान की गई। बिना ठाका शगुन, बारात, डोली, मिलनी व दहेज के सवा रुपये में विवाह करने की नई रीति का आरंभ हुआ। इसे आनंद कारज कहा जाने लगा। पहली बार 3 जून 1863 को गाँव खोटे जिला फिरोजपुर में 6 अंतर्जातीय विवाह करवा कर समाज में नई क्रांति लाई गई। सतगुरु नाम सिंह की प्रचार प्रणाली से थोड़े समय में ही लाखों लोग नामधारी सिख बन गए, जो निर्भय, निशंक होकर अंग्रेजी साम्राज्य के विरुद्ध कूके (हुंकार) मारने लगे, जो इतिहास में कूका नाम से प्रसिद्ध हुए।
इब्ब प्रान्त

विवरण

यमन की राजधानी सनआ के बाद यह इब्ब देश का दूसरा सबसे घनी आबादी वाला क्षेत्र है। इसकी राजधानी भी इब्ब नामक शहर है जो यमनी पहाड़ी क्षेत्र के पूर्वी अंत पर स्थित है जहाँ अचानक ज़मीन की ऊँचाई तिहामाह तटवर्ती क्षेत्र और ताइज़​ शहर की तरफ़ गिरती है। इस प्रान्त में काफ़ी वर्षा गिरने से धरती बहुत उपजाऊ है और कृषि ज़ोरों से चलती है। यहाँ गेंहू, जौ, तिल और ज्वार के अलावा 'क़ात' की पैदावार भी होती है। क़ात एक पौधा है जिसके पत्ते चबाने से हल्का नशा चढ़ता है और यह पूरे दक्षिणी अरबी प्रायद्वीप में चबाया जाता है।
इब्ब प्रान्त के लोग बड़ी तादाद में दूसरे देशों में काम करने जाते हैं और लाखों की संख्या में सउदी अरब और अमेरिका में व्यवसायों में लगे हुए हैं।
डेनटाईन डिसप्लेसिया

डेनटाईन डिसप्लेसियादांतों का एक अनुवांशिक रोग है जो की प्रमुख औटोसोमल वंशानुक्रम की वजह से होता है|इस असामान्यता में दांतों का इनेमल तो साधारण होता है पर दांतो के पल्प की आकृति विज्ञान ठीक नही होता|डेनटाईन डिसप्लेसिया २ प्रकार के होते है|अगर दांतों की जड़े छोटी होती है और उनका पल्प कक्ष कमजोर होता है, इस प्रकार की असामान्यता को रेडीकूलर टाइप डेनटाईन डिसप्लेसिया कहते है|और दूसरा प्रकार कॉरोनल टाइप के डेनटाईन डिसप्लेसिया होते है जिसमे पल्प कक्ष बहुत ही बड़े होते है और थीस्ल ट्यूब जैसे दिखाई देते है| यह असामान्यता क्रोमोजोम ४ पर मानचित्र होते है|
दिल्ली सरकारी स्कूल भगदड़ २००९

दिल्ली सरकारी स्कूल भगदड़ २००९ १० सितंबर, २००९ को दिल्ली के उत्तर-पूर्वी जिले स्थित खजूरी खास के उच्चतर माध्यमिक विद्यालय मे हुई घटना हैं। इसमें सात छात्राओं की मौत हो गई। स्कूल में छात्रों द्वारा धर-पकड़ और बदतमीजी से बचने के लिए छात्राओं में भगदड़ मची थी।

विवरण

उत्तर-पूर्वी जिले स्थित खजूरी खास के उच्चतर माध्यमिक विद्यालय दो पालियों में चलता है। पहली पाली में छात्राएं तो दूसरी पाली में छात्र पढ़ते हैं। लेकिन परीक्षाएं साथ-साथ होती हैं। स्कूल में फ‌र्स्ट टर्म की परीक्षा चल रही है। लड़कियां प्रथम मंजिल स्थित कमरों में टीचर और अपने पेपर का इंतजार कर रही थीं। लड़के दूसरी बिल्डिंग में ग्राउंड फ्लोर पर थे। बारिश हो रही थी और लड़कों के कमरे में पानी भरने लगा था। इस पर स्कूल प्रशासन ने लड़कों को भी ऊपर के कमरों में जाने की घोषणा कर दी। लड़के प्रथम तल पर आ गए और उन्होंने लड़कियों के नाम पुकार कर छींटाकशी शुरू कर दी।
लड़कियां छेड़छाड़ से आजिज आकर सीढि़यों की ओर भागीं, लेकिन उन्हें लड़कों ने पकड़ लिया। बदतमीजी शुरू कर दी। कुछ लड़कों ने लड़कियों को क्लास रूम में ही दबोच लिया। फिर तो चारों ओर अफरातफरी मच गई। स्कूल में उस समय ढाई हजार से भी ज्यादा विद्यार्थी थे। भगदड़ ऐसी मची कि छात्राएं बचने के लिए नीचे की ओर भागने लगीं। भागती छात्राओं की संख्या अधिक थी, जबकि सीढ़ी संकरी। इसी आपाधापी में कई छात्राएं नीचे गिरीं। कोई सीढ़ी में तो कोई बरामदे में। तीन दर्जन से ज्यादा छात्राएं नीचे गिर गई और न जाने कितने लोगों ने उन्हें कुचला। जब तक शिक्षक और प्रधानाचार्य मौके पर आए, स्थिति बेकाबू हो चुकी थी। चारों ओर चीख-पुकार मची थी।

मरने वाली छात्राओ के नाम

ललिता नागर, अफरोज, मुमताज, मोनिका और आयशा।

मुआवज़ा

दिल्ली की मुख्यमंत्री शीला दीक्षित घायलों से मिलने गुरु तेग बहादुर अस्पताल पहुँची। उन्होंने मारी गईं छात्राओं के परिजनों को एक-एक लाख रुपए का मुआवज़ा देने की घोषणा की, साथ ही घायलों को 50-50 हज़ार रुपए दिए जाएँगे।
सफ़ेद गिद्ध

विवरण

इसकी विभिन्न उपजातियों के रंगों में मामूली फेरबदल दिखने को मिलती है तथा जिन क्षेत्रों में यह रहता है उसके आधार पर भी रंगों में अन्तर पाया जाता है जैसे चेहरे का रंग ज़र्द पीले से लेकर नारंगी तक हो सकता है और पंखों का रंग सलेटी से लेकर कत्थई रंग का हो सकता है। इसके डैनों का अन्दरुनी अगला भाग और गले से लेकर पूँछ तक का अन्दरुनी भाग सफ़ेद होता है और उड़ते समय निचे से देखने वाले को यह सफ़ेद नज़र आता है। इसी कारण से इसका हिन्दी नाम सफ़ेद गिद्ध पड़ा।

आहार

सफ़ेद गिद्ध अपने अन्य प्रजाति के पक्षियों की तरह मुख्यतः लाशों का ही सेवन करता है लेकिन यह अवसरवादी भी होता है और छोटे पक्षी, स्तनपायी और सरीसृप का शिकार कर लेता है। अन्य पक्षियों के अण्डे भी यह खा लेता है और यदि अण्डे बड़े होते हैं तो यह चोंच में छोटा पत्थर फँसा कर अण्डे पर मारकर तोड़ लेता है।

आवास

दुनिया के अन्य इलाकों में यह चट्टानी पहाड़ियों के छिद्रों में अपना घोंसला बनाता है लेकिन भारत में इसको ऊँचे पेड़ों पर, ऊँची इमारतों की खिड़कियों के छज्जों पर और बिजली के खम्बों पर घोंसला बनाते देखा गया है। पत्थर से अण्डे तोड़ने के अलावा इसको एक अन्य औज़ार का इस्तेमाल करते हुये भी देखा गया है। घोंसला बनाते समय यह छोटी टहनी चोंच में पकड़कर जानवरों की खाल के बालों को टहनी में लपेटकर अपने घोंसले में रखता है जिससे घोंसले का तापमान बाहर के तापमान से अधिक रहता है।

पतन

यह जाति आज से कुछ साल पहले अपने पूरे क्षेत्र में पर्याप्त आबादी में पायी जाती थी। १९९० के दशक में इस जाति का ४०% प्रति वर्ष की दर से ९९% पतन हो गया। इसका मूलतः कारण पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको सफ़ेद गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम meloxicam आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें।

संरक्षण

भारत सरकार ने अब पशुओं के लिए डाइक्लोफिनॅक (diclofenac) दवाई का इस्तेमाल बन्द करवा दिया है।
उत्तरी युआन राजवंश

उत्तरी युआन राजवंश (मंगोल: ᠬᠦᠮᠠᠷᠳᠦ ᠥᠨ ᠥᠯᠥᠰ; चीनी: 北元, बेई युआन; अंग्रेजी: Northern Yuan Dynasty) युआन राजवंश के उन बचे-कुचे भागों को कहते हैं जो अपने सन् १३६८ में चीन से सत्ता-वांछित और निकाले जाने के बाद मंगोलिया वापस चले गए थे। ध्यान रहे कि चीन पर शासन करने वाला युआन राजवंश वास्तव में चीनी जाति का नहीं बल्कि मंगोल जाति का था। १५वीं सदी में दयन ख़ान और मंदूख़​ई ख़ातून ने पूरे मंगोल राष्ट्र को फिर संगठित कर दिया। मंगोलिया में उत्तरी युआन राजवंश को 'चालीस और चार तुमेन' कहा जाता है क्योंकि इसमें चालीस तुमेन पूर्वी मंगोल और चार तुमेन पश्चिमी तुमेन शामिल थे (मंगोल भाषा में 'तुमेन' का मतलब 'दस हज़ार' है)। इस राजवंश के अन्तकाल में मंगोलिया में बौद्ध धर्म का प्रभाव बहुत बढ़ा। १६३५ में मान्छु लोगों के दबाव के कारण इसका अंत हो गया और मान्छुओं ने मंगोलिया, चीन और अन्य क्षेत्रों को अपने अधीन कर लिया।
जय हो (फ़िल्म)

पटकथा

जय अग्निहोत्री (सलमान ख़ान) एक बहुत दिलेर और सिद्धान्तवादी सेना अधिकारी है। वह अपने वरिष्ठ अधिकारियों की अवमानना के आरोप में सेना से निलंबित कर दिया जाता है।

विकास और संवर्धन

2012 में सोहेल खन ने तेलगू फिल्म स्टालिन का रीमेक बनाने की घोषणा की थी। पहले इस फिल्म का नाम मेंटल रखा गया था। इस फिल्म की शूटिंग 27 फ़रवरी 2013 को शुरु होनी थी। ..पर हुई मार्च मे। और इस फिल्म का नाम परिवर्तन होकर जय हो रख दिया गया। इस फिल्म के बारे में अफवाहे उड़ी थी की यह फिल्म केवल 3 डी फार्मेट में ही दिखाई जायेगी।
श्री शंकराचार्य अभियांत्रिकी एवं प्रौद्योगिकी महाविद्यालय

इतिहास

१९९९ में, यह पंडित रविशंकर शुक्ल विश्वविद्यालय से सम्बद्ध  था और इसमें २४० छात्रों का वार्षिक नामांकन होता था। २००५ के बाद से, यह महाविद्यालय छत्तीसगढ़ स्वामी विवेकानन्द तकनीकी विश्वविद्यालय संबद्ध है।
पारामारिबो जिला

इतिहास

क्षेत्र को सबसे पहले 17वी शताब्दी में विलोबे किले के निर्माण के साथ ब्रिटेन ने उपनिवेश बनाया गया था। किला बाद में नीदरलैण्ड के अधीन आ गया तथा इसका नाम बदल कर ज़ीलैण्डिया कर दिया गया। द्वितीय एंग्लो-डच युद्ध के अंत में हुई ब्रीडा की संधि से पहले पारामारिबो और इसके आसपास के क्षेत्र पर अदलबदल कर डच और ब्रिटिश अधिकार रहा। संधि के पश्चात सूरीनाम पर एकाधिकार नीदरलैण्ड का हो गया।
द डॉन

संक्षेप

विजय (जुगल हंसराज) अपनी मां के साथ रहता है, कॉलेज में जाता है और वह एक साथी कॉलेजिएन सुंदर अनीता मलिक (सोनाली बेंद्रे) से प्यार करता है जिससे वह शादी करना चाहता है। जब अनिता को नागेश द्वारा छेड़छाड़ की जाती है, विजय हस्तक्षेप करता है। वह इस प्रकार नागेश के गैंगस्टर पिता भुजंग के क्रोध का कारण बनता है, जो विजय को हटना चाहता है, जो अब उससे डरता है कि उसके और उसके माता के साथ क्या होने जा रहा है। भुजंग ने विजय के जीवन को खत्म करने के लिए जग्गा नामक एक हिट-मैन को रखा।  हालांकि विजय घायल हो गया और अस्पताल में भर्ती हुआ लेकिन बच गया। फिर जग्गा को ढूंढ के और मार दिया गया है और भुजंग को विजय को नुकसान न पहुंचाने के बारे में चेतावनी दी जाती है। क्योंकि विजय और उसकी मां के पास अज्ञात संरक्षक और घातक व्यक्ति है, जिसे "द डॉन" के नाम से जाना जाता है, और कोई भी नहीं जानता कि क्यों डॉन ने विजय और उसकी मां को रक्षा करने के लिए चुना है।
गांधीधाम-पुरी एक्सप्रेस

गांधीधाम-पुरी एक्सप्रेस गुजरात और ओडिशा के बीच एक सुपर फास्ट रेल सेवा है। इस रेलगाड़ी की घोषणा 2011 के रेल बजट में की गयी थी और इसने अपना परिचालन 14 नवम्बर, 2011से शुरू किया। यह ट्रेन देश के पूर्व और पश्चिम के किनारो को आपस में जोड़ती है। यह गुजरात के लोगों को जगन्नाथ महाप्रभु के दर्शन एवं ओडिशा के लोगों को बापू के राज्य का दर्शन कराती है। यह भारतीय रेल के पश्चिम रेलवे ज़ोन के अंतर्गत पड़ता है। यह एक साप्ताहिक ट्रेन है जो एवं गाँधीधाम से हर शुक्रवार एवं सोमवार को पुरी से खुलती है। यह ट्रेन अपनी यात्रा के दौरान 2283 किलोमीटर की दूरी तय करती है एवं करीबन 42 घंटे का सफ़र तय करती हैं।
प्रतिदीप्ति

प्रतिदीप्ति (Fluorescence) पदार्थ का वह गुण है जिसके कारण पदार्थ, अन्य स्रोतों से निकले विकिरण को अवशोषित कर तत्काल ही उत्सर्जित कर देता है। ऐसे पदार्थ को प्रतिदीप्त पदार्थ कहते हैं जिससे प्रकाश का उत्सर्जन उसी समय तक रहता है, अथवा उत्तेजक के हटा लेने के १०-८ सेकंड के अंदर तक रहता है। १०-८ सेकंड का काल एक परमाणु की उत्तेजित अवस्था के एक स्वीकार्य अथवा अनुमत संक्रमण (allowed transition) के जीवनकाल को प्रदर्शित करता है।

परिचय

तंतुवाले दीपक तथा गैस के मैंटल बत्तीवाले दीपक आदि इस कारण प्रकाश उत्सर्जित करते हैं कि उच्च ताप पर तंतु तथा मैंटल में तापदीप्ति (incandescence) उत्पन्न हो जाती है। पर कुछ अन्य विधियाँ भी हैं जिनसे वस्तुएँ प्रकाश उत्सर्जित कर सकती हैं। उदाहरणस्वरूप, कुछ पदार्थो पर अदृश्य पराबैंगनी किरणों के, अदृश्य कैथोड किरणों के, अदृश्य एक्स किरणों के अथवा अदृश्य रेडियोऐक्टिव विकिरण के पड़ने से वे प्रकाश उत्सर्जित करने लगते हैं। कुछ रासायनिक अभिक्रियाओं में भी प्रकाश निकलता है। इस सब प्रभावों को प्रकाशसंदीप्ति के लिये प्राथमिक उत्तेजन कई स्रोतों, जैसे प्रकाश, यांत्रिक तनाव, रासायनिक अभिक्रिया, ऊष्मा, विद्युत्‌ ऊर्जा, नाभिकीय विकिरण आदि, से प्राप्त हो सकता है। नाभिकीय विकिरण द्वारा उत्सर्जित संदीप्ति पदार्थो में उत्तेजन तथा आयनीकरण की क्रिया द्वारा होती है।
प्रकृति में कई ऐसे पदार्थ पाए जाते है, जिन पर जब उच्च आवृत्ति या निम्न तरंग दैर्ध्य का प्रकाश (जैसे पराबैगनी प्रकाश) डाला जाता है तो ये उसे अवशोषित कर अंदर से अपेक्षाकृत निचली आवृत्ती या उच्च तरंग दैर्ध्य का प्रकाश उत्सर्जित करते है। उनके द्वारा प्रकाश का उत्सर्जन तभी तक होता है, जब तक उन पर प्रकाश डाला जाता है। इस घटना को ही प्रतिदीप्ति कहते है व ऐसे पदार्थो को प्रतिदीप्ति पदार्थ कहते है |अलग - अलग प्रतिदीप्ति पदार्थ भिन्न - भिन्न तरीको से प्रकाश का उत्सर्जन करते है | फ्लोरस्पार, कुनीन, सल्फेट, युरेनियम ऑक्साइड, बेरियम प्लेटिनो सायनाइड आदि प्रतिदीप्ति पदार्थो के उदहारण है | इन पदार्थो के दैनिक जीवन में कई उपयोग देखने को मिलते है | इनकी सहायता से आँखों से न दिखाई देने वाले विकिरणों जैसे - पराबैगनी किरणे, एक्स किरणे आदि का पता लगाया जाता है | आजकल घरो में प्रयोग की जाने वाली ट्यूब लाईट में भी विभिन्न प्रकार के प्रतिदीप्ति पदार्थो का लेप चढ़ाते है, जिससे उनसे विभिन्न रंगों का प्रकाश उत्सर्जित होता है | ट्यूब की सतह पर कैडमियम बोरेट का लेप चढाने पर वह गुलाबी प्रकाश उत्सर्जित करती है | जिंक सल्फेट का लेप चढाने पर हरे रंग का प्रकाश उत्सर्जित होता है |
राष्ट्रीय फ़िल्म पुरस्कार - सर्वश्रेष्ठ अभिनेत्री पुरस्कार

राष्ट्रीय फ़िल्म पुरस्कार - सर्वश्रेष्ठ अभिनेत्री पुरस्कार प्रति वर्ष फ़िल्म में सबसे बेहतर अभिनय के लिये फ़िल्म की अभिनेत्री को दिया जाता है।
मयंक छाया

मयंक छाया एक जाने-माने पत्रकार और लेखक हैं जो अमेरिका के शिकागो शहर में रहते हैं। भारतीय उपमहाद्वीप और अमेरिका में व्यापक रिपोर्टिंग से जुड़ा उनका पत्रकारिता से जुड़ा जीवन बेहद विविधतापूर्ण है। दक्षिण एशियाई और चीन-तिब्बत के संबंधों पर उनका लेखन काफी महत्वपूर्ण रहा है। सन 1998 से वह अमेरिका के बारे में काफी लिखते रहे हैं जो अपने अंतरराष्ट्रीय महत्व को लेकर काफी चर्चा में रहता है। डॉट कॉम बूम के दिनों में उन्होंने एक बेहद महत्वाकांक्षी परियोजना आरंभ की थी। लिटरेट वर्ल्ड नाम से सन २००१ में स्थापित उनकी यह इंटरनेट, प्रकाशन और सिनेमा से जुड़ी कंपनी बहुभाषी साहित्यिक-सांस्कृतिक पोर्टल के रूप में आरंभ की गई थी। आरंभ में हिन्दी, अंग्रेजी और स्पैनिश भाषा की साइटें शुरू की गई थीं।
उन्होंने दो बेहद महत्वपूर्ण जीवनी लिखी है। तकनीकी गुरू सैम पित्रोदा की जीवनी उन्होंने १९९२ में लिखी। दलाई लामा - मैन मोंक मिस्टिक नाम से २००७ में प्रकाशित दलाई लामा की जीवनी पहली अधिकृत जीवनी है। यह २३ भाषाओं में अनूदित की जा चुकी है। इसके अलावे वह अहमदाबाद शहर पर एक पुस्तक लिख चुके हैं। नैनो तकनीक पर भी उनकी एक किताब आ चुकी है। इसके अलावे तीन उपन्यास वे लिख चुके हैं।
अभय भूषण

जीवन - यात्रा

भूषण भारतीय प्रौद्योगिकी संस्थान कानपुर से विद्युत अभियान्त्रिकी में बी.टेक की डिग्री प्राप्त करने वाले पहले बैच (१९६०-६५) के स्नातक है। तत्पश्चात्, उन्होंने मैसाचुसेट्स प्रौद्योगिकी संस्थान से विद्युत अभियान्त्रिकी में मास्टर्स के साथ-साथ प्रबंधन की डिग्रियाँ हासिल की।
सरायपाली

विवरण

सरायपाली एक बहुत ही शांत पहाड़ और जंगलों से घिरा ओड़िशा की सीमा से लगा हुआ है। मध्यप्रदेश के पहले मुख्यमंत्री स्वं. पं. रविशंकर शुक्ल सरायपाली निवार्चन क्षेत्र से चुने गए थे। सरायपाली नगर छत्तीसगढ़ के पूर्वी सीमा क्षेत्र में स्थित मुख्य नगर है। नेशनल हाइवे 53 या 06 व 153 यहॉ से होकर गुजरती है। यह रायगढ़ व सम्बलपुर उड़ीसा जाने के मुख्य मार्ग पर स्थित है। भौगोलिक दृष्टि से इसका क्षेत्र बहुत बड़ा है और उंचे क्षेत्र पठरी क्षेत्र में बसा हुआ है। इसकी जनसंख्या लगभग 20 हजार से अधिक है। यह जिले के दुसरा बड़ा शहर है। इससे बसना सारंगढ़ भवंरपुर सरसींवा आदि नगर लगा हुआ है। बसना, सरायपाली का ब्रदरसीटी है जो सरायपाली से 17 किलोमीटर दुर रायपुर की ओर जाने वाले हाईवे पर बसा है।
निर्वात आसवन

निर्वात आसवन, एक आसवन प्रक्रिया है जिसके अन्तर्गत आसुत होने वाले तरल मिश्रण के ऊपर के दाब को इसके वाष्प दाब से कम कर दिया जाता है (आमतौर पर वायुमंडलीय दाब से कम) जिसके कारण सबसे अधिक वाष्पशील द्रवों (जिनका क्वथनांक सबसे कम होता है) का वाष्पीकरण होता है। यह आसवन विधि इस सिद्धांत पर कार्य करती है कि क्वथन (उबलना) तब संभव होता है जब किसी तरल का वाष्प दाब, परिवेश के दाब से अधिक होता है। निर्वात आसवन विलयन को गर्म करके या बिना गर्म करके किया जा सकता है।
जाने क्या बात हुई

कहानी

यह कहानी आराधना और शैलेंद्र की है। जिनकी शादी को 10 वर्ष हो चुके होते हैं। शैलेंद्र का उसके कार्यालय में ही काम करने वाली एक लड़की समीरा के साथ चक्कर चलते रहता है। उसके कार्यालय में ही उसकी पत्नी आराधना भी काम करती है। एक दिन वह शैलेंद्र को समीरा के साथ देख लेती है। उसके बाद शैलेंद्र, आराधना को विश्वास दिलाता है की वह अब कभी उसके विश्वास को नहीं तोड़ेगा और कभी किसी के साथ चक्कर नहीं चलाएगा।
कुछ दिनों के पश्चात् ही एक दुष्ट महिला रवीना, शैलेंद्र के पैसे और जायदाद को देख कर उसे जाल में फसाने के लिए आ जाती है। वह उसे बताती है की उसके पास पैसे की कमी है और उसके पास रहने के लिए घर भी नहीं है। शैलेंद्र उसके जाम में फँस जाता है और उसे रहने के लिए एक घर दिलाता है। उसके मित्र शांतनु और उसके बड़े भाई चंदर, दोनों ही उसे बाहर निकलवाने के लिए कोशिश करते हैं। लेकिन दोनों ही असफल हो जाते हैं। संजना और वृन्दा दोनों ही पैसों के कारण रवीना के साथ हो जाते हैं।
अंत में आराधना रवीना को शैलेंद्र के ज़िंदगी से निकाल देती है। शैलेंद्र अपने किए कार्य के लिए माफी मांगता है। लेकिन वह उसे माफ नहीं करती और कहती है की जिस तरह तुमने कार्य किया है अगर वह वैसा कुछ करती तो तुम्हें कैसा लगता। इसी के साथ एक पहेली के रूप में यह धारावाहिक समाप्त हो जाता है।
गर्भाशयग्रीवा अजनन

गर्भाशयग्रीवा अजनन या ग्रैव अजनन (cervical agenesis) स्त्रियों की जननांग प्रणाली का एक जन्मजात विकार है जो गर्भाशय की अनुपस्थिति में खुद को प्रकट करता है और गर्भाशय और योनि के बीच एक कनेक्टिंग संरचना बनता हैं। इस स्थिति में गर्भाशय विकृत और गैर-कार्यात्मक रूप में मौजूद होता है जो गर्भाशय ग्रीवा एट्रेसिया या गर्भाशय ग्रीवा डिस्जेनेसिस के रूप में जाना जाता है। यह रोग रजोदर्शन के समय किशोरावस्था में उत्पन्न होता हैं। सही समय पर इलाज न करने पर गर्भाशय में मासिक धर्म तरल पदार्थ के संचय से हेमेटोकोलोज़, हेमेटोसाल्पिनक्स, एंडोमेट्रोसिस, एंडोमेट्रियोमा और श्रोणि आसंजन भी हो सकता हैं। गर्भाशय ग्रीवा ज़ीन भ्रूण विकास के दौरान उत्पन्न होता है, जिसके दौरान पारामेसोनेफ्रिक नली गर्भाशय के गठन से निकालने में विफल रहती है। गर्भाशय ग्रीवा ८०,००० महिलाओं में से १ में होने का अनुमान है। यह अक्सर योनि की विकृति के साथ जुड़ा हुआ है; एक अध्ययन में पाया गया कि गर्भाशय ग्रीवा जीन के ४८% रोगियों में एक सामान्य, कार्यात्मक योनि था, जबकि शेष मामलों योनि हाइपोप्लेसिया के साथ होता हैं।

मूल्यांकन

गर्भाशय ग्रीवा एजेंसिस का निदान चुंबकीय अनुनाद इमेजिंग द्वारा किया जा सकता है, जिसका उपयोग गर्भाशय की उपस्थिति या अनुपस्थिति को निर्धारित करने के लिए किया जाता है। हालांकि एमआरआई गर्भाशय ग्रीवा ज़ीन की अनुपस्थिति का पता लगा सकता है, पर यह विकृत गर्भाशय ग्रीवा का मूल्यांकन करने में असमर्थ है। अल्ट्रासाउंड एक कम विश्वसनीय इमेजिंग अध्ययन है, लेकिन अक्सर निदान स्थापित करने के लिए स्त्री रोग विशेषज्ञों द्वारा पहली पसंद होती है और गर्भाशय ग्रीवा ज़ीन के लिए माध्यमिक हेमेटोमेट्रा की पहचान कर सकते हैं।
निदान के बाद चिकित्सा की पहली पंक्ति में आम तौर पर संयुक्त मौखिक गर्भ निरोधक गोली, मेड्रोक्सीप्रोजेस्टेरोन एसीटेट या मासिक धर्म को दबाने के लिए एक गोनाडोट्रोपिन-रिलीजिंग हार्मोन एगोनिस्ट का प्रशासन शामिल होता है और इस तरह दर्द से छुटकारा भी मिलता है। सर्जिकल रूप से, गर्भाशय ग्रीवा ऐतिहासिक रूप से हेमेटोकोटोप (गर्भाशय को हटाने) के माध्यम से हेमेटोकोलोज़ (योनि में मासिक धर्म तरल पदार्थ का संचय) के लक्षणों से छुटकारा पाने के लिए किया गया है। प्रबंधन के अन्य शल्य चिकित्सा पद्धतियों में गर्भाशय और योनि के बीच एनास्टोमोटिक कनेक्शन का निर्माण शामिल है जिसमें नेवागिनोप्लास्टी या गर्भाशय के पुनर्संरचनाकरण शामिल हैं। इन मामलों में परिणाम आम तौर पर गरीब होते हैं, क्योंकि गर्भाशय के प्राकृतिक कार्यों जैसे कि श्लेष्म उत्पादन और आरोही संक्रमण के खिलाफ बाधा प्रदान करना- को दोहराया नहीं जा सकता है। इसके अलावा, गर्भाशय ग्रीवा एनास्टोमोसिस की सफलता दर ५०% से कम है और अधिकांश रोगियों को कई सर्जरी की आवश्यकता होती है जबकि कई गर्भाशय ग्रीवा स्टेनोटीस विकसित करते हैं। इसके बावजूद, गर्भाशय ग्रीवा agenesis के साथ महिलाओं में कई गर्भधारण की सूचना मिली है, जो शल्य चिकित्सा उपचार किया गया था।